**Súhlas ŠTUDENTA so spracúvaním osobitných kategórií osobných údajov**

(podľa čl. 9 ods. 2 písm. a) Nariadenia Európskeho parlamentu a Rady (EÚ) 2016/679 o ochrane fyzických osôb pri spracúvaní osobných údajov a o voľnom pohybe takýchto údajov a ust. § 16 ods. 2 písm. a) zákona č. 18/2018 Z. z. o ochrane osobných údajov a o zmene a doplnení niektorých zákonov)

 Ja, dolupodpísaný(á) ............................................................................................. ako dotknutá osoba, narodený(á) dňa:.............................., bytom:................................................................., týmto

**udeľujem výslovný súhlas so spracúvaním osobitných kategórií osobných údajov (ďalej len „súhlas“)**

**prevádzkovateľovi:**

**Trnavská univerzita v Trnave, Hornopotočná 23, 918 43 Trnava, IČO 31825249**

**Kontaktné údaje zodpovednej osoby: dpo@truni.sk, tel.: +421 335939344**

**Účel spracúvania osobných údajov:**

Spracúvanie je na účely vyhodnotenia špecifických potrieb a rozsahu podporných služieb počas celého obdobia, ktoré bude dotknutá osoba vedená v evidencii študentov so špecifickými potrebami a budú jej poskytované podporné služby v zmysle § 100 ods. 4 zákona č. 131/2002 Z.z. o vysokých školách a o zmene a doplnení niektorých zákonov v znení neskorších predpisov.

**Zoznam spracúvaných osobných údajov:**

Súhlas sa vzťahuje na osobné údaje uvedené v Žiadosti o udelenie statusu študenta so špecifickými potrebami a v Žiadosti o prispôsobenie prijímacej skúšky a v prílohách, ktoré je vysoká škola oprávnená žiadať podľa § 100 zákona č. 131/2002 Z.z. o vysokých školách a o zmene a doplnení niektorých zákonov v znení neskorších predpisov.

**Doba uchovávania osobných údajov:**

Doba uchovávania poskytnutých osobných údajov je 10 rokov od ukončenia štúdia.

**Informácie o spracúvaní osobných údajov:**

Vyhlasujem, že som si vedomá/ý, že poskytnuté osobné údaje prevádzkovateľ spracúva iba na základe tohto súhlasu. Nemám žiadnu povinnosť ich prevádzkovateľovi poskytnúť. Tento súhlas mám právo kedykoľvek odvolať. Zároveň súhlasím s tým, že tento súhlas možno odvolať len písomnou formou. Odvolanie súhlasu nemá vplyv na zákonnosť spracúvania osobných údajov založeného na súhlase pred jeho spracúvaním. Ak tento súhlas písomne odvolám, takto poskytnuté moje osobné údaje musí prevádzkovateľ bez zbytočného odkladu vymazať.

Prevádzkovateľ nebude poskytovať osobné údaje ďalším príjemcom. Prevádzkovateľ nebude poskytovať osobné údaje do tretej krajiny ani medzinárodnej organizácii. Prevádzkovateľ nevykonáva s Vašimi osobnými údajmi automatizované individuálne rozhodovanie vrátane profilovania. Osobné údaje poskytnuté na tento účel sa nezaznamenávajú v automatizovanej forme.

Mám právo na prístup k poskytnutým osobným údajom. Ďalej mám právo žiadať o opravu alebo vymazanie osobných údajov, ktoré som prevádzkovateľovi poskytol. Mám právo na obmedzenie spracúvania poskytnutých osobných údajov a právo namietať spracúvanie osobných údajov.

Ochranu svojich osobných údajov mám právo realizovať aj podaním návrhu na začatie konania podľa § 100 zákona č. 18/2018 Z. z. o ochrane osobných údajov a o zmene a doplnení niektorých zákonov prostredníctvom sťažnosti adresovanej Úradu na ochranu osobných údajov Slovenskej republiky.

V ............................................, dňa................ ...............................................................

 (vlastnoručný podpis dotknutej osoby)

Podmienky ochrany súkromia na Trnavskej univerzite v Trnave sú zverejnené na webovom sídle univerzity:

https://www.truni.sk/ochrana-osobnych-udajov